b'\n_START_ARTICLE_\n8,8 cm SK C/35\n_START_SECTION_\nOpis\n_START_PARAGRAPH_\nTop je tehtal 776 kg in meril 3,985 m v dol\xc5\xbeino, za le\xc5\xbei\xc5\xa1\xc4\x8de je imel navpi\xc4\x8dno drse\xc4\x8d blok. 2,82-kilogramski pogonski naboj je izstrelil 9-kilogramski projektil z izstopno hitrostjo 700 m/s. Premer projektilov je bil 88 mm, kar ustreza kalibru 45. Pri\xc4\x8dakovana \xc5\xbeivljenjska doba je bila 12.000 strelov s polno mo\xc4\x8djo.\n_START_SECTION_\nKot ladijski top\n_START_PARAGRAPH_\nTo je bil standardni krovni top, name\xc5\xa1\xc4\x8den pred poveljni\xc5\xa1kim stolpom nem\xc5\xa1kih podmornic razreda VII, le na nekaterih je bil nadome\xc5\xa1\xc4\x8den s 8,8 cm SK C/30 za zra\xc4\x8dno obrambo. SK C/35 je bil skonstruiran po meri prototipnih podmornic VIIA s prostorom za 220 kosov streliva. V zgodnjih letih vojne so jih poveljniki uporabljali za zastra\xc5\xa1evanje posadk trgovskih ladij v predajo ali potapljanje ladij, ki so jih po\xc5\xa1kodovala torpeda. Kasneje se je njihov pomen zmanj\xc5\xa1al, ko so zavezniki pri\xc4\x8deli uporabljati oboro\xc5\xbeene trgovske ladje in jih zdru\xc5\xbeevati v varovane konvoje. Zato so nekatere odstranili s podmornic in jih namestili na minolovce ali lovce na podmornice.'